钦定古今图书集成/明伦汇编/氏族典/第617卷 > 《凌迪知万姓统谱》 > 濮阳成
## 钦定古今图书集成/明伦汇编/氏族典/第617卷 > 《凌迪知万姓统谱》 > 濮阳成

按《广德州志》：“成字子义，沉毅有远志，膂力绝人。明太
祖兵至广德，幸祠山，时成年尚童稚，潜伏殿阁以觇
上，仰见人影，命射之，应弦取矢，不能害。疑其刺客，更
命举火焚之。道士以神应为辞，得免。后兵往宣州大
阅，成从焉。试射角力，充灵壁侯汤和麾下百户。后累
立战功，封武德将军，世袭金山卫百户。”